Adolphe Yvon

Adolphe Yvon (* 30. Januar (afwiekend ok 1. oder 12. Februar) 1817 in Eschviller, Lothringen; † 11. September 1893 in Paris) weer en franzöösch Maler. 

 Leven 
He wurr as Söhn vun Pierre Nicolas Yvon (1776–1848) un sien ut Worms-Neuhausen stammen Ehefru Anne Marie geb. Neumayer (1789–1869) boren. De Twillingsbröer vun de Moder weer  Maximilian Georg Joseph Neumayer (1789–1866), franzöösch Divisionsgeneral un Grootoffizier vun de  Ehrenlegion.Genealogische Websteed to de Familie

Yvon weer en Schöler vun den Maler Paul Delaroche. He hett 1843 en Studienreis dör dat Zarenriek ünnernommen, dat sück künstlerisch in völ Biller daalslahn dee. 1855 nehm he as offizieller Schlachtenmaler vun de franzöösch Regeeren an den Krimkrieg deel. An’n 8. August 1857 wurr sien Söhn Maurice Yvon in Paris boren.

1883 wurr de Maler as Perfesser an de École polytechnique in Paris beropen.

 Weblinks 

 Enkeld Nahwiesen 

Kategorie:Mann
Kategorie:Börger von Frankriek
Kategorie:Boren 1817
Kategorie:Storven 1893
Kategorie:Maler